Xiaomi Mi Max 3 की भी कुछ तस्वीरें लीक हो गई है। रिटेल बॉक्स का टीजर जारी किए जाने के बाद इंटरनेट पर शाओमी एमआई मैक्स 3 की कुछ तस्वीरें सामने आ गई है। यह तस्वीरें SlashLeaks द्वारा इंटरनेट पर शेयर की गई है। शेयर की गई इन तस्वीरों में एमआई मैक्स 3 का पिछला हिस्सा नज़र आ रहा है। इस स्मार्टफोन में भी मैट बैक पैनल नजर आ रहा है। जहां पर फिंगरप्रिंट सेंसर और डुअल रियर कैमरा सेटअप के साथ एलईडी फ्लैश दिखाई दे रहा है। इस फोन के ऐसे बैक लुक से लग रहा है कि यह फोन भी शाओमी मी मैक्स 2 के जैसा ही है। हालांकि पहले आई पुरानी रिपोर्ट में दावा किया गया था कि इस फोन के डुअल रियर कैमरा सेटअप में एक सेंससर 12 मेगापिक्सल का होगा।